Þrettán sinnum nýttu kjósendur í Stykkishólmi sér rétt sinn til þess að strika út einstaka frambjóðendur á þeim tveimur listum sem buðu fram til bæjarstjórnar á dögunum . Oftast var það nafn Ólafs Guðmundssonar á D-lista sem var strikað út eða fjórum sinnum . Félagi hans á D-lista , Grétar Pálsson , var strikaður tvisvar út . Samtals voru frambjóðendur D-lista sjö sinnum strikaðir út . Frambjóðendur L-lista voru strikaðir út sex sinnum . Lárus Ástmar Hannesson var strikaður út tvisvar sinnum og sömu sögu var að segja af Davíð Sveinssyni .